**David William Duchovny** (født 7. august 1960 i New York) er en to ganger Golden Globe Award-vinnende amerikansk skuespiller på fjernsyn og film, kanskje mest kjent for sin rolle som FBI-agenten Fox Mulder i serien *The X-Files* og Hank Moody i *Californication*.

Biografi
--------

### Tidlig liv

Duchovny ble født i New York, som sønn av Margaret «Meg» (født Miller), en skoleadministrator, og Amram Ducovny , en forfatter og publisist Hans far var jødisk og hans mor var en luthersk immigrant fra Skottland. Duchovny sine søsken er Daniel Duchovny og Laurie Duchovny. Han gikk på The Collegiate School for gutter i Manhattan og gikk ut med eksamen fra Princeton University. Han har også en Master's degree i engelsk literatur fra Yale University og begynte å arbeide på en doktorgrad som fortsatt ikke er ferdig. Ved Princeton var Duchovny et medlem av Princeton Charter Club, en av universitetets spiseklubber, der overklassemenn inntok sine måltider. Tittelen på hans hovedoppgave var *The Schizophrenic Critique of Pure Reason in Beckett's Early Novels* (1982).

### Karriere

Duchovny var med i en reklamefilm for Löwenbräu øl i 1987. Han hadde en tilbakevende rolle som transvestitt DEA agent i tv-serien *Twin Peaks* og var forteller i det langvarige erotiske Showtime tv-serien *Red Shoe Diaries*. I 1993 fikk Duchovny rollen i sci-fi serien *The The X-Files* som FBI Special Agent Fox Mulder, en konspiratorisk teoretiker som trodde hans søster var blitt kidnappet av romvesener. Serien ble en kult-hit, og ble raskt en av The FOX Network sine hovedattraksjoner. I løpet av serien, mellom den femte og sjette sesongen, spilte Duchovny sammen med Gillian Anderson i 1998 i en film som fortsatte plottet og historien fra *X-Files*-serien, med tittelen *The X-Files: Fight the Future*. Han fortsatte i serien, før han sluttet i 2001, delvis på grunn av en konflikt rundt kontrakten sin som oppstod etter sesong syv ble avsluttet. Duchovny var med i halvparten av episodene i sesong 8, men var ikke med i sesong 9, før i den siste episoden i 2002. Han sørget også for stemmen til en parodi på sin Fox Mulder-karakter i en episode av *The Simpsons*, med tittelen *The Springfield Files*.

Duchovny skapte kontrovers når det ble kjent at han var årsaken til at filmingen av *The X-Files* ble flyttet fra Vancouver, Britisk Columbia til Los Angeles i 1998. Mange beboere i Vancouver ble opprørte over Duchovny på grunn av vitser i showet Conan O'Brien's om byen sitt regnfulle klima; han vitset med at «*Vancouver is a very nice place, if you like 400 inches of rainfall a day.*» Han uttalte også «*Of course, I'm tired of the rain. But if I wasn't married to a woman that lives in L.A. I'd stay in Vancouver. It's a lovely city*». I den perioden der *The X-Files* gikk på tv, gjorde han flere gjeste-opptredener i kult-serien *The Larry Sanders Show*, der han spilte seg selv, men la til en sterk homoseksuell tiltrekning til Larry Sanders. I den siste episoden av serien, utførte han en minneverdig parodi på Sharon Stone sin berømte naken-scene fra *Basic Instinct*.

Duchovny har vært gjest på *Saturday Night Live* to ganger (13. mai 1995 og 9. mai 1998). Begge showene var avslutninger på sesonger. I 2000, spilte han i den romantiske filmen *Return to Me*. *Return to Me* ble regissert av Bonnie Hunt, og han spilte sammen med Minnie Driver og Carroll O'Connor. I 2001 spilte Duchovny i komedien *Zoolander* sammen med Ben Stiller.

I 2003 var Duchovny med i den 84. episoden av HBO-serien *Sex and the City*. Han spilte rollen som Jeremy, Carrie Bradshaw sin high-school eks-kjæreste som hadde lagt seg inn på en mental-institusjon i Connecticut. Duchovny var stemmen til Ethan Cole i videospillet fra 2005 *Area 51*, samt stemmen til hovedkarateren i spillet *XIII*. Videre i 2005, regisserte og skrev Duchovny *House of D*, han hadde også debutert som regissør på en episode av *The The X-Files* tidligere. Filmen hadde skuespillere som Anton Yelchin, Robin Williams og Duchovny sin kone Tea Leoni. Den mottok for det meste dårlige kritikker og oppnådde ingen suksess i kinosalene heller. Duchovny var også gjeste-regissør på en episode av *Bones* (Episode 211, "Judas on a Pole") under den andre sesongen.

Duchovny spiller (pr desember 2007) karakteren Hank Moody, en plaget forfatter i den erotiske og komediske Showtime-serien *Californication*. Skuespiller-prestasjone sørget for en Golden Globe-pris for «Best Actor in a Television Comedy or Musical» i den 65. Golden Globe Awards i 2007. I serien spiller han sammen med skuespillere som Natascha McElhone, Madeleine Martin, Madeline Zima og Evan Handler. Serien vakte oppsikt bl.a fordi han spilte sexscener med Madeline Zima, som spilte en promiskuøs 16-år gammel jente. Serien ble vist på tv-kanaler i Australia, Norge (TV 2), Storbritannia og Nederland.

### Personlig liv

Duchovny giftet seg med skuespillerinnen Téa Leoni 6. mai 1997. 24. april 1999 fikk Leoni datteren, Madelaine West Duchovny. Paret sitt andre barn, sønnen Kyd Miller Duchovny, ble født 15. juni 2002. Selv om barnene har navnene Madelaine og Kyd, bruker Duchovny og hans kone å bruke deres mellomnavn. Duchovny-familien bor i Malibu, California. 

Duchovny er en tidligere vegetarianer og bruker kontaktlinser. Han fikk en øyeskade på grunn av en ulykke i forbindelse med basketball-spill i 1987, som medførte en forstørrelse av en av pupillene. Duchovny holder seg i form gjennom en rekke aktiviteter, inkludert svømming, yoga og boksing. Når han påtok seg den noe kropps-avslørende rollen i tv-serien  *Californication*, begynte han å «*løfte noen vekter*».

Priser og nominasjoner
----------------------

### Emmy Award

* 1997 – Nominert – Outstanding Guest Actor in a Comedy Series – *The Larry Sanders Show*
* 1997 – Nominert – Outstanding Lead Actor in a Drama Series – *The The X-Files*
* 1998 – Nominert – Outstanding Lead Actor in a Drama Series – *The The X-Files*
* 2003 – Nominert – Outstanding Guest Actor in a Comedy Series – *Life with Bonnie*

### Golden Globe

* 1995 – Nominert – Best Performance by an Actor in a Television Series – Drama – *The The X-Files*
* 1996 – **Vinner** – Best Performance by an Actor in a Television Series – Drama – *The The X-Files*
* 1997 – Nominert – Best Performance by an Actor in a Television Series – Drama – *The The X-Files*
* 1998 – Nominert – Best Performance by an Actor in a Television Series – Drama – *The The X-Files*
* 2007 – **Vinner** – Best Performance by an Actor in a Television Series – Musical or Comedy – *Californication*

Filmography
-----------

| År | Filmtittel | Rolle | Kommentarer |
| --- | --- | --- | --- |
| 1988 | *Working Girl* | Tess's Birthday Party Friend |  |
| 1989 | *New Year's Day* | Billy |  |
| 1990 | *Bad Influence* | Club goer with glasses |  |
| *Denial* | John |  |
| 1991 | *Julia Has Two Lovers* | Daniel |  |
| *Don't Tell Mom the Babysitter's Dead* | Bruce |  |
| *The Rapture* | Randy |  |
| *Twin Peaks* | Agent Denise/Dennis Bryson | TV |
| 1992 | *Ruby* | Officer Tippit |  |
| *Beethoven* | Brad |  |
| *Baby Snatcher* | David | TV |
| *Red Shoe Diaries* (TV series and movie) | Jake Winters | TV |
| *Venice/Venice* | Dylan |  |
| *Chaplin* | Rollie Totheroh |  |
| 1993 | *Kalifornia* | Brian Kessler |  |
| *The The X-Files* | Fox Mulder | TV-serie fra 1993–2002 |
| 1996 | *Space: Above and Beyond* | Handsome Alvin |  |
| 1997 | *Playing God* | Dr. Eugene Sands |  |
| 1998 | *The X-Files: Fight the Future* | Fox Mulder |  |
| 2000 | *Return to Me* | Bob Rueland |  |
| 2001 | *Evolution* | Dr. Ira Kane |  |
| *Zoolander* | J.P. Prewitt |  |
| 2002 | *Full Frontal* | Bill/Gus |  |
| 2004 | *Boy, Interrupted* | Jeremy | *Sex and the City* Episode 84, HBO |
| 2004 | *Connie and Carla* | Jeff |  |
| 2005 | *House of D* | Tommy | Directorial debut, also wrote the film. |
| 2006 | *Trust the Man* | Tom |  |
| Pedigree Petfoods | Voice-over | "We're for dogs" ad campaign |
| *The TV Set* | Mike Klein |  |
| 2007 | *The Secret* | Dr. Benjamin Marris |  |
| *Things We Lost in the Fire* | Steve |  |
| *Californication* | Hank Moody | TV-serie, Sesong 1 |
| 2008 | *The X-Files: I Want to Believe* | Fox Mulder | *Filming begynte 10. desember 2007 for en premiere 25. juli 2008* |

Referanser
----------

1. ↑   Encyclopædia Britannica Online, Encyclopædia Britannica Online-ID biography/David-Duchovny, besøkt 9. oktober 2017[Hentet fra Wikidata]
2. ↑   Munzinger Personen, Munzinger IBA 00000026756, besøkt 9. oktober 2017[Hentet fra Wikidata]
3. ↑   Internet Speculative Fiction Database, ISFDB forfatter-ID 214223, besøkt 9. oktober 2017[Hentet fra Wikidata]
4. ↑   Social Networks and Archival Context, SNAC Ark-ID w6b85w7g, besøkt 9. oktober 2017[Hentet fra Wikidata]
5. ↑   Gala, «Trennung in Freundschaft», utgitt 19. september 2014, besøkt 18. april 2023[Hentet fra Wikidata]
6. ↑   Internet Movie Database, IMDb-nummer nm0000141, besøkt 24. april 2023[Hentet fra Wikidata]
7. 1 2 3 4 5 6 7  Stated in interview on *Inside the Actors Studio*
8. ↑   Filmreference.com
9. ↑  «Arkivert kopi». Arkivert fra originalen 28. april 2013. Besøkt 30. desember 2007.
10. ↑  «Arkivert kopi». Arkivert fra originalen 24. januar 2008. Besøkt 30. desember 2007.
11. ↑  «Arkivert kopi». Arkivert fra originalen 12. oktober 2007. Besøkt 15. mars 2009.
12. ↑   BBC News
13. ↑   Mike Roberts, Vancouver Province
14. ↑   Boy, Interrupted
15. ↑   Rotten Tomatoes
16. ↑   IMDb
17. ↑  «Hollywood Foreign Press Association 2008 Golden Globe Awards For The Year Ended December 31, 2007». HFPA. 2007. Arkivert fra originalen 15. desember 2007. Besøkt 13. desember 2007.
18. ↑  «Californication Tv Show at TV.Com». Besøkt 30. april 2007.
19. ↑  Sagt 16. november 2007 i en episode av *Live with Regis and Kelly* han er ikke lenger vegetarianer, men konsumerer ikke rødt kjøtt
20. ↑  LA Times News Article[*død lenke*] retrieved 1st November 2007

Eksterne lenker
---------------

* David Duchovny official site
* Showtime Californication Wiki
* David's blog for Trust The Man
* Extended Interview with David Duchovny: on *The X-Files* and Writing/Directing the Episodes "The Unnatural" and "Hollywood A.D.", *Cinefantastique*, April 2002.
* *Washington Post* Interview with David Duchovny, April 2007 David Duchovny and the Drama of Television
* The Truth About David Duchovny: An Interview by Gillian Anderson, USAWeekend.com, May 26, 2000
* (en) David Duchovny på Internet Movie Database Rediger på Wikidata

* (sv) David Duchovny i Svensk Filmdatabas Rediger på Wikidata

* (da) David Duchovny på Filmdatabasen Rediger på Wikidata

* (da) David Duchovny på Scope Rediger på Wikidata

* (fr) David Duchovny på Allociné Rediger på Wikidata

* (en) David Duchovny på AllMovie Rediger på Wikidata

* (en) David Duchovny hos Turner Classic Movies Rediger på Wikidata

* (en) David Duchovny hos Rotten Tomatoes Rediger på Wikidata

* (en) David Duchovny hos The Movie Database Rediger på Wikidata

* (en) David Duchovny hos Behind The Voice Actors Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NDL **·** NKC **·** BNE **·** CiNii **·** Munzinger (iba) **·** MusicBrainz **·** Discogs **·** AllMusic
 |